13.

Klasificirani podaci EU-a imaju sljedeće stupnjeve tajnosti: — TRÈS SECRET UE/EU TOP SECRET, kao što je određeno točkom (d) članka 2. ove Odluke, kad bi njihovo otkrivanje moglo: (a) izravno ugroziti unutarnju stabilnost Unije ili jedne njezine države članice ili više njih ili treće države ili međunarodne organizacije; (b) nanijeti izuzetno ozbiljnu štetu odnosima s trećim državama ili međunarodnim organizacijama; (c) izravno dovesti do velikog broja ljudskih gubitaka; (d) prouzročiti izuzetno ozbiljnu štetu u pogledu operativne učinkovitosti ili sigurnosti raspoređenog osoblja iz država članica ili drugih zemlja donatorica, ili trajne učinkovitosti izuzetno korisnih sigurnosnih ili obavještajnih operacija; ili (e) prouzročiti tešku dugoročnu štetu ekonomiji Unije ili država članica; — SECRET UE/EU SECRET, kao što je određeno točkom (d) članka 2. ove Odluke, kad bi njihovo otkrivanje moglo: (a) podići međunarodne tenzije na značajnu razinu; (b) ozbiljno narušiti odnose s trećim državama i međunarodnim organizacijama; (c) izravno ugroziti živote ili ozbiljno narušiti javni red ili sigurnost i slobodu pojedinaca; (d) naštetiti važnim trgovinskim ili političkim pregovorima, prouzročivši znatne operativne probleme Uniji ili državama članicama; (e) prouzročiti ozbiljnu štetu operativnoj sigurnosti država članica, ili učinkovitosti izuzetno korisnih sigurnosnih ili obavještajnih operacija; (f) prouzročiti znatnu materijalnu štetu financijskim, monetarnim, ekonomskim i trgovinskim interesima Unije ili država članica; (g) znatno oslabiti financijsku održivost važnih organizacija ili subjekata; ili (h) ozbiljno omesti razvoj ili provođenje politika Unije sa znatnim ekonomskim, trgovinskim ili financijskim posljedicama; — CONFIDENTIEL UE/EU CONFIDENTIAL, kao što je određeno točkom (d) članka 2. ove Odluke, kad bi njihovo otkrivanje moglo: (a) znatno naškoditi diplomatskim odnosima, npr. ako bi dovelo do službenog protesta ili drugih sankcija; (b) dovesti u opasnost sigurnost ili slobodu pojedinaca; (c) ozbiljno ugroziti ishod trgovinskih ili političkih pregovora; prouzročiti operativne probleme Uniji ili jednoj državi članici ili više njih; (d) prouzročiti štetu operativnoj sigurnosti jedne države članice ili više njih, ili učinkovitosti sigurnosnih ili obavještajnih operacija; (e) znatno oslabiti financijsku održivost važnih organizacija ili subjekata; (f) omesti istragu ili olakšati počinjenje kaznenog djela ili terorističkih radnji; (g) znatno naškoditi financijskim, monetarnim, ekonomskim i trgovinskim interesima Unije ili država članica; ili (h) ozbiljno omesti razvoj ili provođenje politika Unije sa znatnim ekonomskim, trgovinskim ili financijskim posljedicama; — RESTREINT UE/EU RESTRICTED, kao što je određeno točkom (d) članka 2. ove Odluke, kad bi njihovo otkrivanje moglo: (a) biti štetno za opće interese Unije; (b) nepovoljno utjecati na diplomatske odnose; (c) prouzročiti znatne poteškoće pojedincima ili trgovačkim društvima; (d) biti nepovoljno za Uniju ili države članice u trgovinskim ili političkim pregovorima; (e) otežati održavanje učinkovite sigurnosti unutar Unije ili jedne njezine države članice ili više njih; (f) spriječiti učinkovit razvoj ili provođenje politika Unije; (g) dovesti u pitanje pravilno upravljanje Unijom i njezinim aktivnostima; (h) prekršiti preuzete obveze Parlamenta o čuvanju statusa tajnosti informacija koje daju treće osobe; (i) prekršiti zakonska ograničenja otkrivanja informacija; (j) prouzročiti financijski gubitak ili olakšati nedopušteni dobitak ili korist pojedincima ili trgovačkim društvima; ili (k) utjecati na istragu ili olakšati počinjenje kaznenog djela.